Tuiran kirkko. Arkistokuva. Kuva: Teija Soini

Tuiran kirkon tuntumassa syttyi keskiviikon ja torstain välisenä yönä uhkaava tulipalo.

Päivystävä palomestari Kimmo Virkkala kertoo, että palo syttyi kirkon takapihalla lähellä rakennusta. Tuli ei kuitenkaan päässyt leviämään kirkkoon tai sen rakenteisiin asti.

Oulun poliisin johtokeskuksesta kerrotaan, että kirkon lähellä oli palanut palavaa materiaalia. Poliisi tutkii paloa.

Palossa ei tullut henkilövahinkoja.

Hälytys keskisuuresta rakennuspalosta tuli Myllytielle kello 4.05.

Vain hetkeä aiemmin pelastuslaitos oli saanut hälytyksen Kalliotielle läheiselle rakennustyömaalle, jossa rakennustyömaan parakit vauroituivat tulipalossa.